钦定古今图书集成/明伦汇编/氏族典/第065卷 > 《廖用贤尚友录》 > 虞仲
## 钦定古今图书集成/明伦汇编/氏族典/第065卷 > 《廖用贤尚友录》 > 虞仲

按《史记·吴太伯世家》，“太伯奔荆蛮，荆蛮归之，立为吴
太伯。太伯卒，弟仲雍立。仲雍卒，子季简立。季简卒，子
叔达立。叔达卒，子周章立。是时周武王克殷，求太伯、
仲雍之后，得周章。周章已君吴，因而封之。乃封周章
弟虞仲于周之北故夏虚，是为虞仲，列为诸侯。”〈按注索隐

曰：《左传》曰：“太伯虞仲，太王之昭。” 则虞仲是太王之子。又《论语》称虞仲，夷逸《隐居放言》，是仲雍称虞仲。今周章之弟亦称虞仲，盖周章之弟字仲，始封于虞，故曰虞仲。则仲雍本字仲，而为吴之始祖，后代亦称虞仲，所以祖与孙同号也。